**Javna agencija za knjigo Republike Slovenije** na podlagi Zakona o Javni agenciji za knjigo Republike Slovenije (Uradni list RS, št. 112/07, 40/12 – ZUJF in 63/13), Zakona o uresničevanju javnega interesa za kulturo (Uradni list RS, št. 77/07 – UPB, 56/08, 4/10, 20/11 in 111/13, 68/16, 61/17 in 21/18 – ZnOrg), Pravilnika o izvedbi postopkov javnega poziva in javnega razpisa s področja knjige (Uradni list RS, št. 107/15) ter Pravilnika o strokovnih komisijah Javne agencije za knjigo Republike Slovenije (Uradni list RS, št. 62/18) **objavlja**

**Javni ciljni razpis za izbor in financiranje kulturnih projektov »Rastem s knjigo OŠ in SŠ 2023«**

(v nadaljevanju: JR5–RSK OŠ in SŠ–2023)

1. **Naziv in sedež razpisovalca**

Javna agencija za knjigo Republike Slovenije, Metelkova 2b, Ljubljana (v nadaljevanju: JAK).

1. **Predmet in področje javnega razpisa**

Predmet javnega razpisa JR5–RSK OŠ in SŠ–2023 je izbor in financiranje kvalitetnih izvirnih slovenskih leposlovnih knjižnih del, izvirnih avtorskih izborov ter humanističnih in poljudnoznanstvenih knjig za mladino, razvoj bralne kulture med mladimi in podpora slovenskim avtorjem s področja leposlovja, humanistike in poljudnoznanstvenih del za mladino.

JAK bo izbrala dva (2) kulturna projekta/(dve (2) knjižni deli), in sicer:

**a) Rastem s knjigo za osnovnošolce (RSK OŠ) – izbor enega (1) kulturnega projekta (knjižnega dela) za sedmošolce;**

**b) Rastem s knjigo za srednješolce (RSK SŠ) – izbor enega (1) kulturnega projekta (knjižnega dela) za dijake prvih letnikov srednjih šol.**

1. **Cilji javnega razpisa**

JAK bo podpirala kulturne projekte v okviru razpisa JR5–RSK OŠ in SŠ–2023 v skladu z naslednjimi cilji:

* spodbujanje šolarjev in dijakov k branju kakovostnega slovenskega leposlovja ter humanističnih in poljudnoznanstvenih del za mladino,
* spodbujanje šolarjev in dijakov k obiskovanju splošnih knjižnic, promocija vrhunskih slovenskih ustvarjalcev na področju leposlovja ter humanistike in poljudnoznanstvenih del za mladino,
* povečanje deleža izdanega izvirnega slovenskega leposlovja ter humanističnih in poljudnoznanstvenih del za mladino,
* motiviranje založnikov k večjemu vključevanju sodobnih slovenskih avtorjev za mladino v založniške programe,
* izbor izvirnega slovenskega knjižnega dela, primernega starostni stopnji celotne generacije sedmošolcev (OŠ) / dijakov 1. letnikov SŠ.

1. **Okvirni obseg sredstev javnega razpisa JR5–RSK OŠ in SŠ–2023, obdobje in način za porabo dodeljenih sredstev ter sprememba ali prekinitev sofinanciranja**

JAK bo izbranima prijaviteljema za financiranje kulturnih projektov namenila skupaj predvidoma **85.000,00 EUR**. Višina dodeljenih sredstev bo določena na podlagi zahtevnosti, obsega in višine naklade izbranega dela za posamezno področje javnega razpisa JR5–RSK OŠ in SŠ–2023. Predvidena naklada za posamično področje znaša 22.000–25.000 izvodov.

Sredstva financiranja bodo odobrena za upravičene stroške, povezane z izvedbo projekta v letu 2023. Tveganje glede izvajanja projekta pred datumom izdaje končne odločbe o financiranju nosi prijavitelj.

Sredstva, dodeljena v okviru tega razpisa, morajo biti porabljena v letu 2023 oz. v plačilnih rokih, kot jih bo določal veljavni zakon o izvrševanju proračuna Republike Slovenije ter pogodba o financiranju.

JAK bo v prvi fazi izvedbe javnega razpisa JR5–RSK OŠ in SŠ–2023 preverila izpolnjevanje razpisnih pogojev prijaviteljev, v drugi fazi bo pristojna strokovna komisija vloge prijaviteljev ovrednotila po razpisnih kriterijih in predlagala izbor, nato bo JAK izdala odločbe o izboru in financiranju za leto 2023 ter o višini dodeljenih sredstev za kulturna projekta/knjižni deli, sprejeta/i v financiranje. JAK bo z izbranima prijaviteljema na razpisu JR5–RSK OŠ in SŠ–2023 za leto 2023 sklenila pogodbe o financiranju v okviru proračunskih možnosti.

Če JAK na podlagi rednega ali izrednega nadzora financiranega kulturnega projekta ugotovi, da izbrani kulturni projekt v celoti ali delno ni bil izveden, da je bila izvedba kulturnega projekta neskladna s prijavno vlogo ali pogodbo, pomanjkljiva ali na neustrezni ravni, da se dejanski stroški kulturnega projekta razlikujejo od navedenih v prijavni dokumentaciji oziroma sklenjeni pogodbi o financiranju kulturnega projekta, ali da prijavitelj ni upošteval v pogodbi določenih drugih obveznosti, lahko JAK zahteva delno ali celotno vračilo že izplačanih sredstev z zakonitimi obrestmi, pri čemer lahko prekine financiranje na javnem razpisu JR5–RSK OŠ in SŠ–2023 izbranega kulturnega projekta.

Če se v času izvedbe postopkov tega javnega razpisa obseg sredstev, ki je v državnem proračunu namenjen za sofinanciranje JAK, zmanjša do takšne mere, da ne zagotavlja izpolnitve ciljev razpisa, lahko JAK postopek razpisa ustavi, v primeru že izdanih odločb izda nadomestne odločbe, s katerimi ustrezno spremeni odločitev o financiranju kulturnih projektov oziroma spremeni ali prekine že sklenjene pogodbe o financiranju kulturnih projektov.

1. **Upravičeni stroški**

Upravičeni stroški kulturnega projekta so stroški, nastali pri aktivnostih, ki so neposredno povezane s projektom, sprejetim v sofinanciranje, so v skladu s predmetom in namenom razpisa, skladni z načeli dobrega finančnega poslovanja, zlasti glede cenovne primernosti in stroškovne učinkovitosti, dejansko nastali, so prepoznavni in preverljivi, podprti z izvirnimi verodostojnimi dokazili ter niso in ne bodo financirani iz drugih virov.

Kot upravičeni stroški se priznajo vrednosti stroškov, izkazane na računu, vendar brez obračunanega davka na dodano vrednost (DDV). Upošteva se neto vrednost računa, razen v primeru, ko prijavitelj ne more odbiti celotnega DDV. V tem primeru se kot strošek prizna tudi del DDV, ki si ga prijavitelj ne more povrniti (Zakon o davku na dodano vrednost, Uradni list RS, št. 13/11 in nasl.).

Med upravičene stroške sodijo stroški, ki so neposredno povezani z izvedbo kulturnega projekta, in sicer:

* avtorski honorarji,
* stroški tiska in priprave e-knjige,
* stroški organizacije projekta,
* stroški promocije projekta.

Med upravičene stroške **ne sodi** nakup osnovne opreme.

1. **Pogoji za sodelovanje na javnem razpisu JR5–RSK OŠ in SŠ–2023**

Prijavitelj na javnem razpisu JR5–RSK OŠ in SŠ–2023 mora izpolnjevati naslednje pogoje:

* da je registriran za opravljanje založniške dejavnosti na področju Republike Slovenije in/ali v zamejstvu;
* da je izdal najmanj tri (3) knjige v slovenskem jeziku s področja razpisa;
* da za isti kulturni projekt na javni razpis JR5–RSK OŠ in SŠ–2023 poda vlogo le en prijavitelj;
* da ima poravnane pogodbene obveznosti do JAK;
* da zagotavlja dostopnost kulturnega projekta javnosti;
* da dovoljuje objavo osebnih podatkov za objavo rezultatov razpisa na spletni strani Javne agencije za knjigo RS skladno z Zakonom o dostopu do informacij javnega značaja in Zakonom o varstvu osebnih podatkov;
* da nima omejitve poslovanja na podlagi Zakona o integriteti in preprečevanju korupcije (Uradni list RS, št. 69/11–UPB in 158/20);
* da je iz javno dostopnih evidenc AJPES in spletnega servisa Gvin.com <http://www.bisnode.si/produkt/gvin/> razvidno, da na dan oddaje vloge (ki je popolna) posluje brez blokiranega tekočega računa;
* da ni v postopku prisilne poravnave, stečaja ali prisilnega prenehanja;
* da posamezni prijavitelj prijavi **največ pet (5)** kulturnih projektov oz. knjižnih del;
* da kandidira s posamičnim knjižnim delom – z izvirnim slovenskim leposlovnim, humanističnim ali poljudnoznanstvenim delom, primernim za ciljno skupino, katerega pisec ali avtor izbora je živeči slovenski avtor in je knjižno delo prvič izšlo v obdobju 2018–2023[[1]](#footnote-1);
* da je prijavitelj založnik prijavljenega knjižnega dela ali pravni naslednik ali ima odkupljene pravice za ponovno izdajo prijavljenega knjižnega dela;
* da pri prijavi na razpis upošteva opredelitev predmeta in ciljev razpisa;
* da ne prijavlja učnih in izobraževalnih gradiv, znanstvenih študij in monografij, priročnikov, zbornikov, katalogov razstav ipd.;
* da bo v primeru izbora zagotovil izid knjig v predvideni nakladi 22.000–25.000 izvodov. Točna naklada bo določena v pogodbi z JAK;
* da bo v primeru izbora knjigo natisnil in dostavil JAK v skladu z navodili, najkasneje do 8. septembra 2023;
* da bo v primeru izbora v okviru odobrenih sredstev namenili avtorju/avtorjem (avtor/ji besedila in morebitni ilustrator/ji) avtorski honorar v skupni višini najmanj 6.000 EUR;
* da bo v primeru izbora zagotovil izdelavo in prost dostop izbrane knjige v *epub formatu* za ranljive ciljne skupine (osebe z različnimi stopnjami okvar vida in drugimi oviranostmi, ki vplivajo na bralno percepcijo)[[2]](#footnote-2);
* da bo v primeru izbora zagotovil najmanj pet (5) nastopov posameznega avtorja/avtorjev izbrane knjige za promocijske namene projekta RSK OŠ oz. RSK SŠ v šolskem letu 2023/2024 med ciljno publiko, v dogovoru z JAK[[3]](#footnote-3);
* da bo v primeru izbora zagotovil tudi promocijsko gradivo za projekt RSK OŠ oz. RSK SŠ (*predstavitveni film* (s podnapisi v slovenščini – za ranljive skupine, pri izdelavi promocijskega filma je zaželeno sodelovanje založnika z mladimi bralci) v predvideni dolžini največ 5 minut najkasneje do 8. septembra 2023; *plakate naslovnice* – skupaj z dobavo knjig, v nakladi 200 izvodov, v barvni tehniki, format: 48 x 68 cm).

Prijavitelj poda izjavo o izpolnjevanju pogojev v predpisanem prijavnem obrazcu. Če JAK naknadno zahteva izvirnike potrdil o izpolnjevanju razpisnih pogojev po posameznih alinejah, jih mora prijavitelj dostaviti v zahtevanem roku.

1. **Kriteriji za ocenjevanje**

|  |  |  |
| --- | --- | --- |
|  | **Kriteriji RSK OŠ/SŠ** | **Točke** |
| **1.** | Kakovost predlaganega besedila glede na cilje razpisa (točka 3) | 10 |
| **2.** | Reference avtorja/avtorjev s področja izvirnih slovenskih leposlovnih  ter humanističnih in poljudnoznanstvenih knjižnih del za mladino | 5 |
| **3.** | Reference založbe in urednika s področja izvirnih slovenskih leposlovnih  ter humanističnih in poljudnoznanstvenih knjižnih del za mladino | 5 |
| **4.** | Jezikovna odličnost – bogat jezikovni izraz in lektorska neoporečnost | 7 |
| **5.** | Primernost predlaganega knjižnega dela ciljni skupin (OŠ/SŠ) | 10 |
| **6.** | Načrt dodatne promocije knjige in avtorja/avtorjev v okviru projekta RSK  v šolskem letu 2023/2024 | 3 |
|  | **Največje možno število točk** | **40** |

1. **Uporaba in razlaga kriterijev ter povzetek načina ocenjevanja**

Strokovna komisija JAK za literarne prireditve in razvijanje bralne kulture bo ocenila prijavljene kulturne projekte po razpisnih kriterijih ter na podlagi strokovne ocene predlagala v izbor in sofinanciranje **en (1) kulturni projekt (knjižno delo) na področju RSK OŠ in en (1) kulturni projekt (knjižno delo) na področju RSK SŠ.**

Pojem kakovost predlaganega besedila pomeni upoštevanje in sledenje ciljem razpisa, ki so navedeni v točki 3, s poudarkom na izboru vsebin, aktualnih za mladostnike, ki spodbujajo njihovo zanimanje za branje, ponujajo večplastnost in zanimivo branje ter odziv izdanega dela v javnosti (morebitne nagrade, priznanja).

Pojem reference avtorja/avtorjev pomeni prepoznavnost avtorja/ev na področju slovenskih leposlovnih ter humanističnih in poljudnoznanstvenih knjižnih del za mladino, obseg in kakovost avtorjevega opusa, zlasti morebitne nagrade, priznanja s področja, vključenost v projekte spodbujanja branja.

Pojem reference založbe in urednika pomeni prepoznavnost prijavitelja na področju izdaje izvirnih slovenskih leposlovnih ter humanističnih in poljudnoznanstvenih knjižnih del za mladino, raven profesionalne realizacije dosedanjih projektov oz. izdanih knjižnih del založnika in urednika.

Pojem jezikovna odličnost pomeni, da je knjižno delo napisano berljivo, ima bogato besedišče, je pravopisno pravilno, slogovno ustrezno.

Pojem primernost pomeni, da je prijavljeno knjižno delo primerno razvojni stopnji in književnim interesom mladih bralcev v starostni skupini 12–16 let.

Načrt dodatne promocije knjige in avtorja/avtorjev v okviru projekta RSK v šolskem letu 2023/2024 pomeni kakovostno oz. kreativnopromoviranje projekta in ciljev razpisa RSK, izbrane knjige in avtorja/ev doma in v tujini, zlasti na področju spodbujanja bralne kulture, z vključevanjem (tudi) v druge projekte prijavitelja ali vsebine, ki jih prijavitelj načrtuje v prihodnjem šolskem letu, vključevanjem v vsebine na področju bralne kulture in literarnih prireditev prijavitelja, ki so že sofinanciranje s strani JAK. Dodatna promocija ne zajema vsebin, ki so že določene v okviru izvajanja projekta RSK s strani JAK (5 nastopov avtorja/ev, promocijski film, plakati).

Kriteriji javnega razpisa JR5–RSK OŠ in SŠ–2023 so ovrednoteni s točkami, pri čemer je pri posameznem kriteriju navedeno najvišje možno število točk. Na javnem razpisu JR5–RSK OŠ in SŠ–2023 bo izbran posamični kulturni projekt (knjižno delo) prijavitelja, ki bo v postopku izbire ocenjen najvišje na posamičnem področju – RSK OŠ in RSK SŠ. Najvišje število prejetih točk za posamični kulturni projekt (knjižno delo) je 40 točk.

1. **Razpisni rok in način oddaje vlog**

Prijavitelji morajo vlogo oz. razpisne obrazce izpolniti s prijavo v spletno aplikacijo, ki je objavljena na naslovu [https://jakrs.e-razpisi.si](https://jakrs.e-razpisi.si/), povezava do nje pa tudi na naslovu <http://www.jakrs.si/javni-razpisi-in-pozivi/>, na obeh naslovih so tudi podrobnejša navodila za uporabo aplikacije in izpolnjevanje vloge.

Po končanem izpolnjevanju in oddaji vloge v spletni aplikaciji morajo prijavitelji **vlogo natisniti, žigosati in lastnoročno podpisati.** Natisnjeni vlogi morajo priložiti vsa morebitna listinska ali druga dokazila, ki so zahtevana v besedilu razpisa oz. na obrazcih.

Prijavitelji morajo v celoti **izpolnjeno vlogo oddati v predpisanem roku v elektronski obliki in jo natisnjeno poslati s priporočeno pošto ali oddati osebno vsak delavnik med 10. in 12. uro na naslov: Javna agencijo za knjigo RS, Metelkova 2b, 1000 Ljubljana**.

Prijava je vložena pravočasno, če jo JAK prejme **v spletni aplikaciji in natisnjeni obliki**, preden se izteče rok za vložitev prijav. Če se prijava pošlje priporočeno po pošti, se za dan, ko JAK prejme prijavo, šteje dan oddaje poštne pošiljke.

Vlogo je potrebno oddati **v zaprti kuverti in na sprednji strani kuverte nalepiti obrazec s črtno kodo, ki ga ob tiskanju vloge določi spletna aplikacija**.

**Prijavitelj, ki na razpis prijavlja več kulturnih projektov (knjižni del), mora izpolniti prijavo za vsak posamični kulturni projekt (knjižno delo) posebej in ga poslati v svoji, ločeni kuverti ter za vsak kulturni projekt (knjižno delo) posebej izpolniti ustrezen obrazec v spletni aplikaciji.**

**Rok** za zbiranje vlog prične teči na dan objave javnega razpisa JR5–RSK OŠ in SŠ–2023 v Uradnem listu RS **24. 3. 2023** inna spletni strani JAK<https://jakrs.e-razpisi.si> ter **traja do** izteka zadnjega dne roka za oddajo vlog, ki je **24. 4. 2023.**

Vsi zahtevani originalni prijavni obrazci morajo biti izpolnjeni v celoti, datirani, žigosani in podpisani s strani odgovorne osebe prijavitelja oziroma izpolnjeni skladno z zahtevami.

1. **Izpolnjevanje razpisnih pogojev, način obravnavanja vlog in odločanje o izboru**

Izpolnjevanje razpisnih pogojev ugotavlja komisija za odpiranje vlog, ki jo izmed zaposlenih na JAK imenuje v. d. direktorja JAK.

Če se prijavitelj na ta razpis prijavi s projektom, ki vsebinsko ne izpolnjuje pogojev tega razpisa, in ga strokovna komisija ne more oceniti s kriteriji, navedenimi v razpisnem besedilu, se vloga zavrže kot vloga neupravičenega prijavitelja.

Vloge, ki ne bodo izpolnjene v celoti v elektronski obliki in na originalnih, datiranih, žigosanih in podpisanih prijavnih obrazcih oz. ne bodo izpolnjene v skladu z zahtevami dokumentacije javnega razpisa, se bodo štele kot nepopolne.

JAK bo prijavitelje, katerih vloge bodo formalno nepopolne, pozvala, da jih v roku petih (5) dni po prejetju poziva JAK, dopolnijo. Če prijavitelji ne bodo dopolnili formalno nepopolnih vlog v zahtevanem roku, bodo vloge s sklepom o zavrženju izločene iz nadaljnje obravnave.

Za prepozno se bo štela vloga v tiskani in elektronski obliki, ki ne bo oddana do vključno 24. 4. 2023 ter najkasneje na ta dan poslana kot priporočena pošiljka. Nepravočasne vloge bodo izločene iz nadaljnje obravnave s sklepom o zavrženju.

Prijavitelji, ki ne bodo izpolnjevali predhodno navedenih razpisnih pogojev, bodo kot neupravičene osebe izločeni iz nadaljnje obravnave s sklepom o zavrženju.

JAK lahko v primeru naknadne ugotovitve o neizpolnjevanju razpisnih pogojev in po že izdani odločbi o izboru kulturnega projekta spremeni odločitev in s prijaviteljem ne sklene pogodbe. Prav tako lahko v primeru naknadne ugotovitve o neizpolnjevanju razpisnih pogojev ali pogodbenih obveznosti v času izvajanja nadzora razveže že sklenjeno pogodbo, v primeru že izplačanih sredstev pa zahteva povračilo dela ali celotnih sredstev.

V primeru, da več prijaviteljev na ta razpis prijavi isti projekt v celoti ali delu, se vse vloge vseh prijaviteljev teh prijav zavržejo zaradi neizpolnjevanja razpisnih pogojev kot vloge neupravičenih oseb.

Samo v primeru, ko zaradi **tehničnih težav na strani JAK**, ki bi pomenile daljše obdobje nedelovanja spletne aplikacije in prijave ne bi bilo mogoče oddati na predpisan način, lahko vlagatelj svojo vlogo v celoti izpolni na obrazcih, ki bodo v tem primeru objavljeni na spletnih straneh, in jo v fizični obliki preda agenciji na način, opredeljen v razpisni dokumentaciji. Samo v navedenem primeru bodo na tak način oddane vloge pravilne in pravočasne in jih bo JAK upoštevala. O morebitnih tehničnih težavah iz tega odstavka, ki bodo lahko razlog za to, da vloge v spletni aplikaciji ne bi bilo potrebno oddati pravočasno, bo JAK vlagatelje obvestil na svoji spletni strani. Brez obvestila iz prejšnjega stavka je potrebno vlogo pravočasno oddati v tiskani obliki in spletni aplikaciji.

JAK prijavne dokumentacije in prilog ne bo vračala prijaviteljem.

**Oddaja vloge pomeni, da se predlagatelj strinja z vsemi pogoji in kriteriji javnega razpisa JR5–RSK OŠ in SŠ–2023.**

Pravočasne in popolne vloge upravičenih oseb bodo predložene v obravnavo pristojni strokovni komisiji JAK.

O dodelitvi sredstev bo na podlagi poročila pristojne strokovne komisije JAK odločila v. d. direktorja JAK z odločbo o sofinanciranju posameznega kulturnega projekta.

Odpiranje vlog bo potekalo na JAK, Metelkova 2b, 1000 Ljubljana, in ni javno.

1. **Plačilo tarife ob prijavi na javni razpis**

Prijavitelji so skladno z določbami Tarife o izvajanju storitev Javne agencije za knjigo RS (Uradni list RS, št. 4/13 in 50/14) ob prijavi dolžni priložiti k vlogi potrdilo o plačilu tarife v višini 25 EUR. Če potrdilo ne bo priloženo, bo prijavitelj pozvan k dopolnitvi. Če po preteku roka za dopolnitev JAK ne bo prejela ustreznega potrdila, bo vloga zavržena kot nepopolna.

1. **Dokumentacija javnega razpisa**

Dokumentacija javnega razpisaJR5–RSK OŠ in SŠ–2023 obsega:

* besedilo javnega razpisa,
* prijavni obrazec OBR–RSK OŠ in SŠ 2023 v spletni aplikaciji.

Dokumentacija javnega razpisa je na voljo na spletnem naslovu <https://jakrs.e-razpisi.si>, besedilo razpisa pa tudi na spletni strani JAK <http://www.jakrs.si/javni-razpisi-in-pozivi/>.

Prijavitelji morajo predložiti v celoti izpolnjeno naslednjo dokumentacijo razpisa JR5–RSK OŠ in SŠ–2023 **natisnjen prijavni obrazec spletne aplikacije OBR –RSK OŠ in SŠ 2023 z obveznimi prilogami:**

* dva (2) izvoda natisnjene knjige;
* dokazilo o plačilu tarife.

1. **Pristojna uslužbenka za informacije in pojasnila**

Informacije lahko dobite na spletni strani JAK www.jakrs.si, po telefonu vsak delavnik med 10. in 12. uro in po elektronski pošti pri pristojni uslužbenki:

- Tjaša Urankar, e-pošta: tjasa.urankar(at)jakrs.si, tel.: 00386 (0) 1 369 58 25.

Katja Stergar

v. d. direktorja Javne agencije za knjigo RS

1. Za leto 2023 velja, da mora biti knjiga izdana najkasneje do poteka roka prijave na razpis JR5–RSK OŠ in SŠ–2023,

   t j. do 24. 4. 2023. [↑](#footnote-ref-1)
2. Prost dostop ne pomeni splošen prost dostop na distribucijskih platformah za e-knjige. [↑](#footnote-ref-2)
3. Pet (5) nastopov avtorja/ev pomeni predstavitev na strokovni sredi v MKL, pisateljskem odru SKS, webinar z avtorjem/i ter dve (2) prireditvi v dogovoru z JAK. [↑](#footnote-ref-3)